134 



tis munitus. Scutellura breve, rotundatum, sublaeve, fuscum. 

 Elytra prothorace distincte latiora et qvadruplo longiora, sub- 

 linearia, apice rotundata, buraeris subgibbosis; supra trausver- 

 sim valde convexa, fusca vei obscure ferruginea, postice saepe 

 infuscata, nitida, densius et qvam in Z. ferruginea minus pro- 

 funde punctata, punctis in disco interiore subseriatim positis, 

 interstitiis transversim rugulosis et longitudinaliter obsoletis- 

 sime subcarinatis, densius et longius flavo-pilosa et setis ere- 

 ctis fuscis subseriatim positis munita. Corpus subtus dilutius 

 ferrugiueum, densius subtiliter punctatum, flavo-pubescens, me. 

 sosterno inter coxas intermedias valde angusto, metasterno 

 postice tenuiter canaliculato. Pedes pallide ferruginei, flavo- 

 pilosi, tarsis subtus sericeo-tomentosis, posticis tibiarum lon- 

 gitudine. 



Habitat in abiegnis Fenniae mediae rarissime. Sub 

 cortice trunci sicci abietis horizontaliter jacentis in societate 

 cum Pythone ahieticola J. Sablb. prope lacum Hirvijärvi 

 in paroecia Teisko, Tavastiae, d. 14 Aug. 1880 specimina 

 nonnuUa (10) inveni. 



